# กัชเบล
กัชเบล หรือ คนจิกิ โนะ กัช!!  เป็นมังงะ ที่เขียนโดย มาโคโตะ ไรคุ เริ่มลงตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงะกุกัง เมื่อปี พ.ศ. 2544 และได้ทำฉบับรวมเล่มเมื่อปี พ.ศ. 2545 อีกทั้งได้รับรางวัลการ์ตูนยอดเยี่ยมของสำนักพิมพ์โชงะกุกัง ครั้งที่ 48 

ต่อมาได้ถูกทำรูปแบบอนิเมะทางโทรทัศน์โดยใช้ชื่อเรื่องว่า คนจิกิ โนะ กัชเบล!!  ผลิตโดยโตเอะอนิเมชัน และยังได้มีการตีพิมพ์ในนิตยสารการ์ตูนสำหรับเด็กประถม โคโรโคโรคอมิก โดยใช้ชื่อเรื่องเดียวกันกับฉบับอนิเมะทางโทรทัศน์และนิตยสารการ์ตูนผู้หญิง Ciao ในรูปแบบมังงะ 4 ช่อง นอกจากนี้ยังถูกสร้างเป็นวิดีโอเกมและเกมการ์ดออกมาจำหน่ายอีกมากมาย

อย่างไรก็ตามได้มีการตีพิมพ์ใหม่โดยทำในรูปแบบโคดันฉะมังงะบุงโกะ มีจำนวนเล่มทั้งหมด 16 วางจำหน่ายภายใต้สังกัดสำนักพิมพ์โคดันชะ เมื่อวันที่ 9 มีนาคม ค.ศ. 2011 และในปีเดียวกันได้มีการทำตอนพิเศษเรื่องสั้นตอนใหม่ลงทางนิตยาสารโซเน็นแม็กกาซีนฉบับพิเศษ เล่มที่ 4

และเมื่อวันที่ 14 มีนาคม ค.ศ. 2023 ได้ทำมังงะภาคต่อโดยใช้ชื่อว่า คนจิกิ โนะ กัช!! 2  โดยวางจำหน่ายในรูปแบบหนังสืออิเล็กทรอนิกส์ และมีมังงะรวมเล่มเข้ามา ซึ่งตีพิมพ์และจัดจำหน่ายโดยสำนักพิมพ์คราเคนคอมิคส์

ในประเทศไทย กัชเบล ฉบับหนังสือการ์ตูน ใช้ชื่อเรื่องว่า กั๊ช!! ได้ลิขสิทธิ์ตีพิมพ์โดยสยามอินเตอร์คอมิกส์

 เนื้อเรื่อง 
 คนจิกิ โนะ กัช!! 
ทากามิเนะ คิโยมาโระ นักเรียนมัธยมต้นชั้นปี 2 ของโรงเรียนมัธยมต้นโมจิโนคิ อัจฉริยะแต่เนื่องจากความอิจฉาของคนรอบข้าง เขาจึงไม่สามารถเข้าเรียนและอยู่สังคมกับในโรงเรียนได้ และใช้ชีวิตซ้ำซากและหดหู่ วันนึงพ่อของเขา ทากามิเนะ เซย์ทาโร่ ได้พบเด็กชายคนหนึ่งชื่อ กัชเบล จากป่าในประเทศอังกฤษ จึงช่วยเหลือ ซึ่งภายหลังจากที่กัชที่ความจำเสื่อมจึงอยากตอบแทน จึงถูกสั่งเป็นของขวัญวันเกิด คือไปเป็นพี่เลี้ยงกับคอยไปดูแลคิโยมาโระ เพื่ออบรมสั่งสอนให้หาเพื่อนได้ กับให้คิโยมาโระสืบหาเบาะแสจากหนังสือของกัชที่มีตัวอักษรปริศนาที่มีแต่ตัวเองที่อ่านออกเท่านั้น

 คนจิกิ โนะ กัช!! 2 

 ตัวละคร 

 ศัพท์และข้อมูลที่ปรากฏ 
 กลุ่มเผ่าและบทบาท 
มนุษย์
เผ่าพันธุ์ที่อาศัยในโลกมนุษย์
ทุกๆ 1,000 ปี จะมีการส่งเด็กปีศาจจำนวน 100 ตัวออกไปเลือกผู้ชิงตำแหน่งกษัตริย์ และผู้คนเหล่านี้ถูกเรียกว่า คู่หู
คู่หู
พวกเขายังถูกเรียกว่า “ผู้ที่สามารถอ่านหนังสือได้” และ “เจ้าของหนังสือ” อีกด้วย ดังที่ชื่อแสดงไว้ มันเป็นคำทั่วไปสำหรับผู้ที่อ่านคาถาที่เขียนในหนังสือปีศาจและใช้เวทมนตร์เพื่อใช้พลังของปีศาจ
ทั้งนี้ยังไม่ชัดเจนว่าจะเกิดอะไรขึ้นถ้าคู่หูเสียชีวิต แต่คิโยมาโระได้คาดการณ์ว่า "แม้ว่าคู่หูจะเสียชีวิต คู่หูคนใหม่ก็จะปรากฏขึ้น" 
เด็กปีศาจ (魔物, มาโมโนะ)
เผ่าพันธุ์ที่อาศัยในโลกปีศาจ
เป็นคำทั่วไปสำหรับเผ่าพันธุ์ที่มีความสามารถและรูปลักษณ์ที่หลากหลาย โดยบางเผ่าพันธุ์มีรูปร่างหน้าตาคล้ายกับมนุษย์ ในขณะที่บางเผ่าพันธุ์จะมีลักษณะรูปลักษณ์ที่ต่างอย่างมากทั้งเผ่าพันธุ์ที่เหมือนสัตว์ที่มีอยู่ในโลกมนุษย์

 อนิเมะ 
กัชเบล ได้ถูกทำในรูปแบบอนิเมะทางโทรทัศน์โดยใช้ชื่อเรื่องว่า คนจิกิ โนะ กัชเบล!!  ออกอากาศครั้งแรกเมื่อวันที่ 6 เมษายน ค.ศ. 2003 จนถึงวันที่ 26 มีนาคม ค.ศ. 2006 มีจำนวนตอนทั้งหมด 150 ตอน ออกอากาศทุกวันอาทิตย์เวลา 9:00 - 9:30 น. ทางช่องฟูจิเทเลวิชันในประเทศญี่ปุ่น

ในประเทศไทย เคยออกอากาศทางโมเดิร์นไนน์ทีวี เมื่อวันที่ 23 ตุลาคม พ.ศ. 2548 จนถึง 30 กันยายน พ.ศ. 2550 เวลา 8.30 - 9.00 น. ยกเว้นช่วงปีที่ 2 ที่ออกอากาศเวลามาเป็น 9.00 - 9.30 น. ตั้งแต่ 23 ตุลาคม พ.ศ. 2548 จนถึง 5 กุมภาพันธ์ พ.ศ. 2549 และออกอากาศซ้ำทุกวันศุกร์ตั้งแต่วันที่ 2 พฤศจิกายน พ.ศ. 2550 เวลา 16.30-17.00 น. (โดยเนื้อหานั้นออกอากาศซ้ำตั้งแต่กัชเบลปี 2 เป็นต้นไป)

 รายชื่อตอน (อนิเมะ) 

 สื่อสิ่งพิมพ์ 
 ฉบับรวมเล่ม (ทังโกบง) 
 ฉบับรวมเล่ม (บุงโกบัง) 
 ฉบับรวมเล่ม (เร็นคะบัง) 
 ฉบับรวมเล่ม (ฉบับสมบูรณ์)